
APSTIPRINĀTS
ar Ādažu novada pašvaldības domes
2026. gada 28. maija sēdes lēmumu 
(protokols Nr. 11 § 9)

NOLIKUMS
Ādažos, Ādažu novadā

2026. gada 28. maijā	Nr. 12
Parka teritorijas Aizvēju ielā 1, Garciemā, attīstības darba grupas nolikums
I. Vispārīgie jautājumi
1. Nolikums nosaka Ādažu novada pašvaldības domes izveidotās parka teritorijas attīstības darba grupas (turpmāk – DG) darbības pamatprincipus, uzdevumus un darba organizāciju.
2. DG ir konsultatīva institūcija, tās atzinumiem un priekšlikumiem ir rekomendējošs raksturs. DG sagatavotos priekšlikumus pašvaldība var izmantot domes lēmumu pieņemšanai. 
3. DG ir pakļauta pašvaldības domei un darbojas atklātības, uzticības un labas pārvaldības principu ietvaros. Katrs DG loceklis ir atbildīgs par godprātīgu DG uzdevumu izpildi un normatīvajos aktos noteikto informācijas atklātību. 
II. Darba grupas izveidošanas mērķis un uzdevumi
4. DG izveidošanas mērķis ir izvērtēt parka teritorijas esošo situāciju un sniegt domei priekšlikumus par tās attīstību, labiekārtošanu un ilgtspējīgu izmantošanu.
5. DG uzdevumi:
5.1. izvērtēt teritorijas attīstības potenciālu, tai skaitā rekreācijas, dabas aizsardzības un sabiedrisko aktivitāšu aspektus;
5.2. apzināt parka teritorijas esošo infrastruktūru, funkcionalitāti, satiksmes organizāciju un lietošanas intensitāti;
5.3. apzināt iedzīvotāju un citu ieinteresēto pušu vajadzības un priekšlikumus attiecībā uz parka teritorijas attīstību;
5.4. sagatavot priekšlikumus parka teritorijas attīstībai, tai skaitā:
· teritorijas funkcionālo zonējumu;
· labiekārtojuma elementiem (celiņi, apgaismojums, atpūtas zonas, bērnu rotaļu laukumi u.c.);
· vides pieejamības risinājumiem;
· dabas vērtību saglabāšanas pasākumiem;
· iespējamajiem attīstības etapiem;
5.5. noteikt nepieciešamās darbības un soļus priekšlikumu īstenošanai;
5.6. izvērtēt paredzamās izmaksas un finansējuma avotus;
5.7. sadarboties ar pašvaldības struktūrvienībām, ekspertiem un sabiedrību parka attīstības jautājumos.
III. Darba grupas darba organizācija
6. DG pieņem lēmumus sēdēs, vienojoties savstarpēji vai ar balsu vairākumu. 
7. Nepieciešamības gadījumā DG darbā var pieaicināt speciālistus un ekspertus, kuriem nav balsstiesību. 
8. DG sēdes tiek protokolētas, izmantojot pašvaldības noteikto dokumentu formu.
9. DG izskata un sniedz viedokli tikai par jautājumiem, kas ir tās kompetencē.
10.  Par DG sēdes sasaukšanu paziņo vismaz 2 (divas) darba dienas iepriekš. Ja DG loceklis  nevar piedalīties sēdē, viņš savlaicīgi informē par to DG vadītāju. 
11. DG sēdes protokolu paraksta DG vadītājs un protokolētājs, un tas tiek nosūtīts DG locekļiem un ievietots pašvaldības dokumentu vadības sistēmā. 
IV. Darba grupas vadītāja tiesības un pienākumi
12. DG vadītājam ir tiesības un pienākumi:
12.1. pieprasīt un saņemt DG darbībai nepieciešamo informāciju no pašvaldības struktūrvienībām, iestādēm, kapitālsabiedrībām un valsts institūcijām; 
12.2. organizēt un vadīt DG darbu, kontrolēt uzdevumu izpildi; 
12.3. parakstīt DG sagatavotos dokumentus; 
12.4. sasaukt un vadīt DG sēdes, noteikt to darba kārtību, vietu un laiku, kā arī nodrošināt materiālu savlaicīgu apriti; 
12.5. pieaicināt ekspertus un ieinteresētās personas DG darbā; 
12.6. pārstāvēt DG viedokli institūcijās un sabiedrībā; 
12.7. organizēt iesniegumu un priekšlikumu izskatīšanu; 
12.8. sniegt atskaites par DG darbu pašvaldības domei vai pēc pieprasījuma. 
12.9. organizēt sabiedrības iesaisti (aptaujas u.c., ja tas ir nepieciešams).



Pašvaldības domes priekšsēdētājs							G. Miglāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

image1.png
ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




